แมนูไลฟ์ชูหุ้นเล็กตลาดเอเชียแกร่ง
บลจ.แมนูไลฟ์ มองหุ้นเล็กในเอเชียสดใส จ่อเพิ่มลงทุนหุ้นจีน ส่วนไทยรอย่อตัวเล็งรับเหมาการบริโภค
21 ก.พ. 2556

บลจ.แมนูไลฟ์ มองหุ้นเล็กในเอเชียสดใส จ่อเพิ่มลงทุนหุ้นจีน ส่วนไทยรอย่อตัวเล็งรับเหมาการบริโภค
นางลินดา เซลลัค หัวหน้าทีมตราสารทุนเอเชียแปซิฟิก บริษัทหลักทรัพย์จัดการกองทุนแมนูไลฟ์ (เอเชีย) กล่าวว่า แนวโน้มตลาดหุ้นเอเชียในปีนี้ยังมีทิศทางที่ดี โดยคาดว่ากำไรบริษัทจดทะเบียนในตลาดหุ้นเอเชียจะเติบโตเฉลี่ย 15-25% สูงขึ้นจากปีที่ผ่านมาซึ่งเติบโตในอัตรา 1015% อีกทั้งตลาดยังได้รับอานิสงส์จากเงินทุนไหลเข้า โดยมองว่าหุ้นขนาดเล็กมีโอกาสสร้างผลตอบแทนที่ดีกว่าหุ้นขนาดใหญ่
ทั้งนี้ สถิติ 10 ปีย้อนหลังพบว่า 7 ปีหุ้นขนาดเล็กให้ผลตอบแทนสูงกว่าหุ้นใหญ่ โดยหุ้นขนาดเล็กที่จะลงทุนต้องมีมูลค่าตลาด 1501,000 ล้านเหรียญสหรัฐ
&amp;&lt;2288;
สำหรับกองทุนเปิดแมนูไลฟ์ สเตร็งค์ เอเชียน สมอลแคป อิควิตี้ เอฟไอเอฟ (MSASIAN SM) ลงทุนในหุ้นขนาดเล็กในเอเชียแปซิฟิกผ่านกองทุน Manulife Global FundAsian Small Cap Equity Fund ซึ่งเปิดขายในไทยมาครบ 1 ปี โดยตั้งแต่วันที่ 31 ม.ค. 2555-25 ม.ค. 2556 ให้ผลตอบแทน 31.54% สูงกว่าดัชนี MSCI AC Asia Pacific ex JP Small Cap Index ผลตอบแทน 5.47% 
ขณะที่ผลตอบแทนของกองทุนหลักติดอันดับหนึ่งของกลุ่มกองทุนประเภทเดียวกัน โดย 1 ปี อยู่ที่ 39% ส่วน 3 ปีอยู่ที่ 64% และ 6 เดือนอยู่ที่ 30% 
นางลินดา กล่าวว่า กองทุนนี้จะเน้นลงทุนหุ้นขนาดเล็กของบริษัทที่ยังอยู่ในช่วงต้นๆ ของธุรกิจและมีศักยภาพในการเติบโตสูง อาจยังไม่เป็นที่รู้จักมากนักทำให้ราคายังถูกขณะที่การเติบโตสูง ซึ่งปัจจุบันพอร์ตลงทุนอยู่ในตลาดหุ้นออสเตรเลีย 21% ฮ่องกง 19% เกาหลี 15% เป็นต้น
“เราจะเพิ่มน้ำหนักลงทุนในหุ้นจีนที่ปัจจุบันลงทุนอยู่ 13% เพราะเศรษฐกิจจีนฟื้นแล้วแต่ราคาหุ้นยังถูก ส่วนหุ้นไทยลงทุน 4.9% มากกว่าดัชนีอ้างอิง แต่รอหุ้นย่อตัวก่อน สนใจหุ้นรับเหมาก่อสร้างและการบริโภคในประเทศ ซึ่งหุ้นที่กองทุนลงทุนอยู่ เช่น บีทีเอส และประเมินดัชนีหุ้นปีนี้ที่ 1,600-1,700”นาง ลินดา กล่าว